MJD จัดโปรคอนโดพร้อมอยู่ “มาเอสโตร-เมทริส” กระตุ้นยอดขายรับคลายล็อก LTV
MJD นำคอนโดมิเนียมพร้อมอยู่ 2 แบรนด์ดัง Maestro- Metris จัดรายการพิเศษ รับมาตรการผ่อนคลาย LTV หวังโกยยอดขายช่วงท้ายปี
MJD นำคอนโดมิเนียมพร้อมอยู่ 2 แบรนด์ดัง Maestro- Metris จัดรายการพิเศษ รับมาตรการผ่อนคลาย LTV หวังโกยยอดขายช่วงท้ายปี
4 พ.ย. 2564

นางสาวเพชรลดา พูลวรลักษณ์ ประธานเจ้าหน้าที่บริหาร บริษัท เมเจอร์ ดีเวลลอปเม้นท์ (มหาชน) หรือ MJD เปิดเผยว่า สถานการณ์ตลาดอสังหาริมทรัพย์ในไตรมาส 4/64 เริ่มส่งสัญญาณดีขึ้น อันเป็นผลมาจากหลายปัจจัย อาทิ มาตรการผ่อนคลายและมาตรการกระตุ้นต่างๆ ของภาครัฐที่เกี่ยวกับสถานการณ์โควิด-19 และอัตราดอกเบี้ยสินเชื่อที่ยังทรงตัวอยู่ในระดับต่ำ
ล่าสุด ธนาคารแห่งประเทศไทย (ธปท.) ออกมาประกาศผ่อนคลายเพดาน Loan-to-Value หรือ LTV ให้ผู้บริโภคสามารถกู้สินเชื่อเพื่อที่อยู่อาศัยได้เต็ม 100% ไปถึงสิ้นปี 2565 จากเดิมกำหนดวงเงินกู้สินเชื่อสูงสุดอยู่ที่ 70-90% บริษัทจึงนำคอนโดมิเนียมพร้อมอยู่เลี้ยงสัตว์ได้ (Pet-Friendly Residences) จาก 2 แบรนด์ดังคือ มาเอสโตร (Maestro) และเมทริส (Metris) มาร่วมจัดรายการพิเศษ ตอบรับมาตรการดังกล่าวเพื่อสร้างความเชื่อมั่นให้กับผู้บริโภค
“ทั้งการผ่อนคลายมาตรการจากทางภาครัฐ และการจัดแคมเปญพิเศษของดีเวลอปเปอร์ในช่วงนี้ จะช่วยทลายข้อจำกัดให้ผู้บริโภคเข้าถึงที่อยู่อาศัยได้ง่ายขึ้น และยังกระตุ้นตลาดอสังหาริมทรัพย์ในช่วงส่งท้ายของปีได้เป็นอย่างดี จึงเป็นโอกาสทองของผู้ที่มองหาที่อยู่อาศัยหรือต้องการจับจองคอนโดฯ เพื่อการลงทุน” นางสาวเพชรลดา กล่าว
สำหรับคอนโดมิเนียมพร้อมอยู่ภายใต้แบรนด์ “มาเอสโตร” (Maestro) ที่ร่วมรายการ 2 โครงการ ได้แก่ มาเอสโตร 03 รัชดา-พระราม 9 ในแคมเปญ “ใจเต้นตึกตัก ลด ทุก ตึก” ยกทัพห้องชุดรูปแบบ 1 ห้องนอน ขนาด 29 ตร.ม. ทั้ง 3 อาคาร จัดโปรโมชั่น ฟรีทุกค่าใช้จ่าย พร้อมเฟอร์นิเจอร์แต่งครบ ในราคาเดียวเพียง 2.99 ล้านบาท และ มาเอสโตร 19 รัชดา 19-วิภา ภายใต้แคมเปญ “ราคาเบา อยู่สบาย” กับห้องชุดรูปแบบ 1 ห้องนอน PLUS SIZE ขนาด 35-39 ตร.ม. เริ่มต้นเพียง 2.99 ล้านบาท พร้อมฟรีทุกค่าใช้จ่าย
ขณะที่คอนโดมิเนียมพร้อมยู่ภายใต้แบรนด์ “เมทริส” (Metris) จัดแคมเปญ “FREEZE ราคานี้แค่สิ้นปี” ทุกโครงการฟรีทุกค่าใช้จ่ายวันโอนฯ และฟรี! PETSCAPE Welcome Package จำนวน 3 โครงการ ได้แก่ เมทริส ลาดพร้าว ราคาเพียง 104,000 บาทต่อตร.ม. ห้อง ขนาด 2 ห้องนอน 48 ตร.ม. เริ่มต้น 4.99 ล้านบาท,  เมทริส พระราม 9-รามคำแหง ราคาพิเศษเพียง 80,000 บาทต่อตร.ม. ห้องพักขนาด 2 ห้องนอน 48 ตร.ม. เริ่มต้นเพียง 3.89 ล้านบาท  และ เมทริส พัฒนาการ-เอกมัย ราคาเพียง 87,000 บาทต่อตร.ม./ ห้องพักขนาด 1 ห้องนอน 30 ตร.ม. เริ่มต้นเพียง 2.59 ล้านบาท พิเศษ ฟรี Home Automation




